**Κόνιτσα 11/08/2022**

**ΔΕΛΤΙΟ ΤΥΠΟΥ**

**ΔΗΜΟΣ ΚΟΝΙΤΣΑΣ: Μάγεψε η Κατερίνα Ντίνου**

Με μεγάλη επιτυχία και με μαζική συμμετοχή του κόσμου πραγματοποιήθηκε την Τετάρτη 10 Αυγούστου 2022 στην κεντρική πλατεία της Κόνιτσας η συναυλία της χαρισματικής ερμηνεύτριας Κατερίνας Ντίνου. Η τραγουδίστρια με την αυθεντική φωνή της και οι ταλαντούχοι μουσικοί που τη συνόδευαν - Ανδρέας Βουντούρης στο πιάνο, Νίκος Καινούργιος στην κιθάρα, Άρης Κούκος στο μπουζούκι, Νίκος Νταρίλας στα κρουστά - μάγεψαν το κοινό με ένα πρόγραμμα με γνωστά τραγούδια μεγάλων Ελλήνων συνθετών, λαϊκά, έντεχνα, αλλά και δικές της επιτυχίες.

Τη συναυλία διοργάνωσε ο Δήμος Κόνιτσας στο πλαίσιο των καλοκαιρινών πολιτιστικών εκδηλώσεων 2022.

Πριν από την έναρξη της συναυλίας, χαιρετισμό απηύθυνε ο Δήμαρχος Κόνιτσας Νικόλαος Εξάρχου, ο οποίος πρόσφερε αναμνηστικά δώρα στην ερμηνεύτρια.

Στη συναυλία παρευρέθηκαν οι Αντιδήμαρχοι Δημήτριος Χήρας, Νικόλαος Τσιαλιαμάνης και Αριστείδης Λαζογιάννης, οι Δημοτικοί Σύμβουλοι Κατερίνα Δημάρατου, Ελένη Νίνου και Παναγιώτης Τσιγκούλης και πλήθος κόσμου.

Από το Γραφείο Δημάρχου

Φωτογραφίες: Lampros Raptis